b'\n_START_ARTICLE_\nFox terrier xil\xc3\xa8\n_START_SECTION_\nDescripci\xc3\xb3\n_START_PARAGRAPH_\nPell: Llisa, "enganxada al cos", sense arrugues i/o plecs. _NEWLINE_Pelatge: El p\xc3\xa8l curt, llis, atape\xc3\xaft i llustr\xc3\xb3s; cobreix tot el cos del gos, presentant m\xc3\xa9s fi en les orelles, coll, a la part interior i inferior de les extremitats anteriors i darrere de les cuixes. _NEWLINE_Color: El color predominant \xc3\xa9s el blanc, que cobreix la totalitat del cos incloent coll i cua, exceptuant el cap i les orelles. Aquesta zona presenta coloraci\xc3\xb3 negra i foc o marr\xc3\xb3 i foc, estant el color foc distribu\xc3\xaft sim\xc3\xa8tricament sobre els ulls, totes dues galtes i a l\'interior de les orelles. Existeix tamb\xc3\xa9 una varietat una mica m\xc3\xa9s escassa que, en lloc de presentar coloraci\xc3\xb3 negre i foc o marr\xc3\xb3 i foc en les zones anteriorment descrites, presenten coloraci\xc3\xb3 \xc3\xbanicament negra o foc. _NEWLINE_En ambdues varietats, (tricolors o bicolors) s\xc3\xb3n molt apreciats els exemplars que presentin una taca blanca a la zona surcofrontal i sota les galtes, distribu\xc3\xafdes harmoniosament. _NEWLINE_S\'accepten exemplars amb taques de color (segons la varietat) al coll, esquena i/o cua, per\xc3\xb2 \xc3\xa9s desitjable el cos exclusivament blanc. _NEWLINE_Mida i pes: _NEWLINE_Talla: mascles de 32 a 38 cm, femelles, de 28 a 35 cm, permetent-se un marge d\'1 cm per sobre o per sota d\'aquestes mesures sempre que l\'exemplar guardi les proporcions que li permetin desenvolupar de manera \xc3\xb2ptima la funci\xc3\xb3 per a la que est\xc3\xa0 destinat. _NEWLINE_Pes: Mascles: de 6 a 8 k.; Femelles: de 5 a 7 k.'